JohanHeinsen/ENO huggingface dataset:
Den Vest-Sjællandske Avis, 1838-08-20
24de Aarg. Den Vest-Sjællandske Avis. Anden 20. August. Mandagen No. 131. Peter Magne i Staget. Redigeret, trykt og udgivet Med Kongelig allernaadigst Tilladelse, at forsendes med Brevposten i Danmark og Hertugdømmene
Den Vest-Sjællandske Avis, 1838-08-20
Udenlandske Efterretninger. Spanien. Jfølge Breve fra Madrid af 4de August var Esparteros Svar endnu ikke ankommet der. Fra Aragonien skulle Depescher være ankomne med den Efterretning, at Pardinas den 30te Juli har slaaet en Afdeling af Cabreras Armee. Man forsikkrer ogsaa, at Underhandlingerne om et Laan paa 500 Mill. er nær ved at afsluttes. General Narvaez, Reservearmeens Chef, har i et Brev erklæret Dronningen, at han vilde forlade Armeen, dersom Ministeriet blev forandret paa Grund af Striden med Espartero. Lignende Erklæringer skulle Generalerne Oraa, de Meer, Cleonard og Palarea have indsendt til Madrid. – En telegraphisk Depesche fra Bordeaux af 10de Aug. melder, at Carlisterne igjen den 2den ere angrebne og slagne af Oraa i Morellas Omegn, hvorpaa de have adspredt sig. General S. Miguel var den 4de i Cerollera og skulde føre Beleiringsskytset til Morella, hvorhen han haabede at komme uden andre Hindringer end de, som den næsten ufremkommelige Vei vilde foranledige. Don Carlos var den 4de indtruffen i Onnate og havde der opslaaet sit Hovedqvarteer. Fra Onnateerfares den 4de, at Espartero havde gjort en Bevægelse, der syntes at antyde, at han vilde vende tilbagetil Estella. Zurbano har gjort et mislykket Udfald fra Vittoria. Man siger, at General Alaix med 16 Kanoner drager fra Pamplona til Estella.
Den Vest-Sjællandske Avis, 1838-08-20
Portugal. Efter Breve fra Lissabon af 7de August er den frygtede Miguelitiske Guerilla-Høvding Remechido den 28de Juli bleven aldeles slaaet af Regjeringstropperne under Fontura ved Portella da Corte das Velhas; han selv blev tagen til Fange og den 2den Aug, skudt efter en Krigsrets Dom. J Kampen bleve henimod 60 af hans Folk dræbte og ligesaa mange saarede; man fandt endeel Penge hos ham. - Udvandringerne til Brasilien tage til i den Grad, at Regjeringen bliver bekymret derover og søger at forhindre dem.
Den Vest-Sjællandske Avis, 1838-08-20
Frankrig. Den 9de August, paa hvilken Dag Ludvig Philip for 8 Aar siden besteg den Franske Throne, havde han indbudet omtrent 1200 Disciple i nogle lærde Skoler til at besøge Gallerierne i Versailles. De og deres Lærere bleve bevertede med et prægtigt Middagsmaaltid og derpaa med en Tale af Kongen, hvori han oplyste dem om de Grunde, der for 8 Aar siden havde bevæget ham til at opfylde Nationens Ønske, der kaldte ham til Thronen. Historien skal dømme ham, og han stoler paa, at Nationalfølelsen skal give ham Erstatning for den Bagtalelse, han i sit hele Liv har været udsat for. Disciplene vare meget glade over denne Tale, som de flere Gange tiljublede deres bifald. – Forholdet imellem Hr. Fabricius og Chaltas har opvakt almindelig Jnteresse. Engelske Blade berette, at de Documenter, hvorom Talen er, gaae fra 1832 til 18de Juli 1838, de gielde ikke alene de Belgiske Anliggender, men alle politiske Begivenheder, saasom den Spanske Krig, Anconas Besættelse, Dronning Victorias Kroning. Det er ikke vist, at Chaltas kun har meddeelt Hr. Fabricius Documenter; Jnstructionsdommeren har mere end 200 Afskrifter af forskjellige Actstykker for sig. Strax efterat Chaltas var arresteret, har Hr. Mole forelagt Hr. Fabricius, Beviserne for, at han var medskyldig; imod ham talede især to Breve, hvori han anbefalede Chaltas større Omhu i at udfærdige Documenterne og bad ham ikke at spare paa Penge. Hovedstykket var en foregiven Depesche fra Grev Sebastiani til Hr. Mole efter Dronning Victorias Kronning; man lader Greven sige, at han har talt med Lord Palmerston, at England for enhver Priis vil gjøre Ende paa den Belgiske Sag, for at henvende sin hele Opmærksomhed paa Orienten. Man siger, at disse Documenter ere blevne tilstillede Rusland, Preussen og Østerrig, og at de have bragt stor Forvirring i Conferentserne i London. Brevene ere saa godt componerede og saa fuldkomment diplomatisk skrevne, at en forhenværende Diplomat maa have havt sin Haand med i Spillet. Denne slemme Historie er Aarsag til, at Conferentserne ikke kunde begynde i London den 1ste August. Derimod paastaaer det legitimistiske Blad Quotidienne, at de til Hr. Fabricius solgte Documenter ikke ere saa apokryphiske, som man vil have Folk til at troe, det synes at være vist, at de, om de end ikke ere Originaler, i det Mindste ere meget gode Copier.
Den Vest-Sjællandske Avis, 1838-08-20
Hr. Fabricius har opholdt sig 37 Aar i Paris i diplomatiske Functioner; den 10de er han med sin Familie afreist derfra for at vende tilbage til Haag. - Demoiselle Grouvelle er fra Fængslet i Clairvaur ført i en Postehalse til det sydlige Frankrig, ledsaget af en Læge. - Kongen og Dronningen tilligemed nogle Prindser og Prindsesser have den 11te aflagt Grev Mole et Besøg paa Slottet Champlatreux og spiist til Middag hos ham. Dette Besøg anføres som et Beviis paa den Gunst, hvori Greven staaer. - Jnfanten D. Francesco de Paula er med sin hele Familie ankommen til Paris. – Gouverneuren for de Franske Besiddelser i Ostindien, Marquien af St. Simon, imod hvem flere Klager ere indløbne, er kaldt tilbage og skal med et Krigskib afhentes fra Pondichery.
Den Vest-Sjællandske Avis, 1838-08-20
England. Torybladene indeholde heftige Angreb paa Lord Palmerston og Ministeriets udvortes Politik; de søge at godtgjøre, at Lord Palmerston rolig har tilladt, at Østerrig, Preussen, Rusland, Frankrig, Holland og de forenede Stater med Foragt for Englands Svaghed have krænket alle Forpligtelser, imod dette Land. Mere end disse Angreb virker det, at man føler, at Handelen aftager i Middelhavet, med Sydamerikas Stater og med Norden, hvilket man ogsaa tilskriver Ministrenes Politik. – Tre Oberster, Sibthorp, Perceval og Verner, talede under Debatten om det Jrske Budget imod en Sum, som var bestemt for det katholske Collegium i Maynooth. O'Connell angreb dem paa Vers, og da Hr. Sibthorp frabad sig saadan Spøg, erklærede O'Connell, at, saavidt han havde hørt Oberstens Ord, havde han kaldt ham en Gaas; men ligesom en Gaas havde reddet Rom, saaledes troede han ogsaa at kunne redde Collegiet i Maynooth. - Den rige Hertug af Devonshire vil med megen Pragt optræde i Mailand som overordentlig Gesandt ved Keiserkronningen. - Dersom Kornpriserne vedblive at stige som hidtil, frygter man de værste Følger af de arbeidende Klassers Forbittrelse imod Kornlovene og deres Beskyttere, Grundeierne.
Den Vest-Sjællandske Avis, 1838-08-20
Østerrig. Den 4de August tiltraadte den keiserlige Familie sin Reise fra Schonbruun til Jnsbruck og Mailand; dens Følge indtage 29 Vogne med 96 Heste for. Keiseren har udnævnt en rig Lombardisk Adelsmand, Grev Anoni, Ritmester ved et Husarregiment, til at anføre den Jtalienske Nobelgarde tilHest ved Kronningen. Desuden ere 50 nye Kammerherrer udnævnte, og man siger, at der skal udnævnes 6 Riddere af det gyldne Skind. - Fra Teplitz meldes den 7de August, at de fleste høie Herskaber have forladt Byen med Undtagelse af den Russiske Keiser, Prindsessen af Oranien, Prinds og Prindsesse Wilhelm.
Den Vest-Sjællandske Avis, 1838-08-20
Sverrig. Der siges nu, at man har opgivet den Tanke at sammenkalde en overordentlig Rigsdag. – Hr. G. Swederus, som for ikke længe siden har udgivet et af Mange skattet Skrift om Jernhammervæsenet, har nu forfattet en Broschure, hvori han søger at bevise, at Hovedaarsagen til de sidste Uroligheder var Oppositions-Bladene. Disse blive ham naturligviis ikke Svaret skyldigt. – J Anledning af Trykkefrihedssagen, der var anlagt mod Crusenstolpe, meddeler Kjøbenhavnsposten" følgende Beskrivelse af vedkommende Domstol: "Den Jury, der i Sverrig, udnævnes i Trykkefrihedssager, bestaaer af 9 Medlemmer, af hvilke 3 udnævnes af Actor, 3 af den Anklagede og 3 af den Domstol, for hvilken Sagen er gjort anhængig. Actor bringer i Forslag 4, af hvilke den Tiltalte udelukker een, den Tiltalte ligeledes 4, af hvilke Actor udelukker een, og Retten 5, af hvilke 1 udelukkes af Actor og 1 af den Anklagede. Juryen har kun at kjende: Skyldig eller Jkke Skyldig, og Retten bestemmer saa, i det første Tilfælde, hvad Straf den Domfældte efter Lovgivningen bør lide. Til at erklære en Anklaget for skyldig udfordres 3 af Jury-Medlemmernes Stemmer."
Den Vest-Sjællandske Avis, 1838-08-20
Jtalien. Fra Neapel skrives den 28de Juli, at Klagen over den høie Grundskat (25 pCt. af dyrkede Jorder) er een af de retfærdigste Klager, som Jndvaanerne fremføre imod Regjeringen. Da der nylig gik det Rygte, at Grundskatten skulde forhøies, gav det Anledning til megen Gjæring. Siden fortæller man, at Grundskatten skal nedsættes, og at en Afkortning af 10 pCt., som Officererne lide i deres Gager, skal ophæves. Dronningen af Neapel har den 1ste August født en Søn, som i Daaben har faaet Navnet Ludvig.
Den Vest-Sjællandske Avis, 1838-08-20
Schweiz. J Forbundets Forsamling den 6te Aug. udviklede den Thurgauske Gesandt det Upassende i den Franske Note angaaende Prinds Ludvig Napoleon. Ved Afstemning besluttedes med 13 1/2 Stemme, at Noten skulde meddeles Thurgau med Opfordring til at besvare den saa snart som muligt; med 14 Stemmer besluttedes, at der skulde nedsættes en Commission, som skulde træde i Virksomhed, naar Svaret kom. Commissionen bestaaer af 7 Medlemmer.
Den Vest-Sjællandske Avis, 1838-08-20
Tyrkiet. Fra Konstantinopel meldes den 25de Juli, at den Tyrkiske Flaade ifølge Beretninger fra Dardanellerne den 19de var løbet ud i Archipelagus.
Den Vest-Sjællandske Avis, 1838-08-20
Jndenlandske Efterretninger Kjøbenhavn den 15de August. Den 12te August passerede her forbi nord fra og gik syd efter et kongl. Svensk Linieskib, en Fregat, en Corvet og en Skonnert.
Den Vest-Sjællandske Avis, 1838-08-20
Atter har Resten af Hr. Generalkrigscommissair Dr. Neergaards Manuscripter og øvrige Eiendele været nær ved at blive et Rov for Luerne.
Den Vest-Sjællandske Avis, 1838-08-20
Søndagen den 5te August, om Eftermiddagen Kl. mellem 5 og 6, udbrød en frygtelig Jld i Gjæstgiver Nielsens Sted, der støder umiddelbart til Hr. Generalkrigscommissairens Bygninger, og forrige Gang var antændt. Jlden, som i faa Minuter lagde alle Bygningerne, paa en liden Rest nær, i Aske, er efter al Sandsynlighed paasat. Eieren er arresteret. (Berl. Tid.)- For kort Tid siden er der begaaet et ikke umærkeligt Tyverie. Hos Restaurateur Ferrini blev ofte Spise- og Drikkevarer bortstiaalne, og, da han troede, at det blev gjort af Huustyve, skiftede han ofte Tjenestefolk, men uden Nytte. Han lod endelig to Politibetjente vaage en Nat i Nærheden af det Sted, hvor Tyverierne bleve begaaede, og henimod Morgenstunden kom ogsaa en Person listende paa Hosesokker, og fyldte en Kurv, han bragte med sig. Da han var vel færdig hermed, greb Politiet ham, og ved en paafølgende Huusundersøgelse fandt man og saa blandt Andet flere Viinflasker med Ferrinis Stempel paa. Denne Person, der i lang Tid havde stiaalet om Natten, var ingen anden, end den Mand, der skulde vaage over Sikkerheden om Natten, nemlig Vægteren, som havde vidst at forskaffe sig Nøgler til (Aalb. Av.) Port og Dørre.
Den Vest-Sjællandske Avis, 1838-08-20
Fra Pressen er udkommet: "Comisk Fortælling. af en hidtil aldrig hørt Begivenhed om, hvorlunde det af Cand. pharm. Brøndum opfundne nye National-Brændeviin udøvede en hartad overnaturlig Virkning baade udi legemlig og udi aandelig Henseende, efterat hiin store Feide, angaaende en ny Oldermands Valg, var bragt tilende den mærkværdige 7de August; tilligemed en ny og meget smuk Sang udi samme Anledning, samt endnu meget Andet, som denne moersomme Fortælling indeholder."(Adresse-Avis.)– J Kjøbenhavnsposten Nr. 225 læses følgende indsendte Stykke: "Man kan ikke uden en Følelse af Jndignation læse i Dags Adresseavisen. Ved Auctionen paa Kjøbenhavns Toldkammer den 24de August bortsælges: 3de gamle, fra den kongl. Maltmølle udsatte Arbeidsheste." Pension tør man ikke fordre forde ved kongeligt Arbeide udtrællede Dyr; men en Kugle, som kunde frelse dem for videre Lidelser og Tortur, synes de at have billigt Krav paa."
Den Vest-Sjællandske Avis, 1838-08-20
Helsingør den 15de August. Alt for længere Tid siden ere de Sparekasse-Capitaler, som bragte Jnteressenterne 4 pCt. Rente, blevne opsagte i Kjøbenhavn, og senere skeete det Samme med Hensyn til de Jydske Sparekasser. Statsgjeldsdirectionen har nu ladet Touren komme til den Helsingørske, og venteligen ogsaa til de andre i Sjælland. For Helsingør andrage disse 1 pCts. Midler c. 26000 Rbd. (Hels. Av.)
Den Vest-Sjællandske Avis, 1838-08-20
Sorøe. Af den trykkede Character-Liste ved Examen artium ved Sorøe Academie i Juli Maaned 1838 erfares, at 6 Candidater have underkastet sig denne Examen med følgende Udfald: J. Hansen, F. C. Lebel og H. J. Rink have erholdt Hovedcharakteren Laudabilis; F. Moltke, C. D. A. Voigt og N. A. C. Simesen Haud illand. Jndbydelsesskriftet til Examen artium og den offentlige Skole-Exammen ved Sorøe Academie er iaar forfattet af Lector R. J. F. Henrichsen og handler om de saakaldte politiske Vers hos Grækerne."(81 Sid. 4to).
Den Vest-Sjællandske Avis, 1838-08-20
Nestved den 10de August. Vi troe at burde henvende Publicums velvillige Opmærksomhed paa et Værk, som nylig er etableret her i Byen. Hr. Kjøbmand og Viceconsul Hatting har nemlig anlagt et Fajance= og Steentøifabrik, som giver Haab om, at det efterhaanden vil kunne forsyne hele det sydlige Sjællands Handlende med dets forskjellige Artikler og maaskee bringe det til en endnu mere udbredt Omsætning. Efter hvad vi fra paalidelige Kilder have erfaret om dette Establissement, bliver Steentøiet forfærdiget af en fortrinlig Masse, og Kjøberne finde sig i Almindelighed tilfredse med den smukke Form, som en duelig Mestersvend forstaaer at give sine Arbeider. De skulle i flere Henseender overgaae det Bornholmske Leertøi og Fajancevarer, og ville derfor formodentligt snart fortrænge disse fra Markedet i Egnene her omkring, eller ogsaa bevirke en for de Handlende fordeelagtig Concurrence saavel i Priis som i Godhed og Smag. Om det med Værket forbundne Kakkelovnsfabrik have vi ligeledes hørt meget gunstige Meninger, og da Establissementet saaledes allerede i sin første Opkomst lover saa Meget, og kun synes at trænge til den behørige Understøttelse fra Publicums Side, saa undlade vi ikke at ledsage denne vor Beretning med at anbefale Anlægget til den almindelige Opmærksomhed og ønske det alt det Held, som Bestræbelser af denne Art fortjene. (Nestv. Av.)
Den Vest-Sjællandske Avis, 1838-08-20
Natten imellem den 9de og 10de de afbrændte et Huus i Kongsted i Nærheden af Rønnede. Aarsagen til Jlden er endnu ubekjendt. (S. Bl.)
Den Vest-Sjællandske Avis, 1838-08-20
Viborg. Mødet den 27de Juli. De fortsatte Debatter om Auditeur Roulunds Forslag angaaende Grændserne for Politiets Myndighed til Huusinqvisition førtes af den kongl. Commissarius, Præsidenten og Oberst Brock. Forsamlingen besluttede eenstemmigen med 49 Stemmer, at Forslaget skulde tages under nærmere Overveielse af en Comite: Assessor With, Propr. Nyholm og Cancellieraad Rummelhoff. Propr. Nyholm oplæste et Forslag ang. Amtsrepartitionsfondenes Bestyrelse og Offentliggjørelse af Regnskaberne for samme. Eenstemmigen vedtoges at nedsætte en Comite: Pro cur. Petersen, Audit. Roulund og Justitsr. Fielstrup. Mødet den 28de Juli. Sagerne ang. 1) Stiftsprovst Halds Forslag om Valgbarhed for Bekjenderne af den mosaiske Tro, og 2) C. Skous Forslag om Dommerkornets Forandring til en bestemt aarlig Penge afgift, bleve foreløbigen discuterede. – Mødet den 30te Juli. Sagen betræffende Udkast til en Anordning ang. Behandlingen af en bortebleven Persons Formue blev endeligen afgjort. Sagen betræffende Udkast til en Forordning ang. Fremmedes Handels berettigelse blev foreløbigen discuteret. Agent Nielsen oplæste et Forslag ang. Smuglerie og ulovlig Handel paa Jyllands Vest- og Nordkyst. Af Stænd. Tid. Anden Række have vi modtaget Nr. 34 og 35. De indeholde, foruden Slutningen af den under Nr. 20 anførte Sag, i hvilken det med 30 Stemmer imod 18 blev vedtaget ikke at indgive nogen Petition, endvidere følgende Sager: 21 Sagen betræffende Udkast til en Forordning, indeholdende nærmere Bestemmelser ang. Fremmedes Handelsberettigelse; Begyndelsen af 22) Sagen ang, et Andragende fra endeel Procuratorer ved Landsoverretten i Viborg om en Forbedring i deres Kaar.
Den Vest-Sjællandske Avis, 1838-08-20
Aalborg den 15de August. Følgende Meddelelse er os tilstillet fra paalidelig Haand: "Kornet - navnlig Rugen - har, saavidt jeg igaar, paa en Tour i Hedeegnen, kunde bemærke, ikke endnu taget Skade af Blæsten; ligesom jeg ogsaa i Dag eftersaae flere Fald Rug (hvoraf et var ganske modent) uden at finde Noget deraf beskadiget. At et Ax hist og her er afrevet, især i Udkanterne, kan skee ved ringere Blæst end nærværende. Hvad der iaar, endog ved vedholdende Stormveir, vil kunne frelse Rugkjernerne fra at falde af, er den lange Stak, hvormed Axet iaar er forsynet, imedens dette ved de i de foregaaende Aaringer stedfundne hyppige Storme ikke havde kunnet opnaae den Styrke, som var nødvendig for at beskytte Kjernen." – Det idag indtraadte milde Veirligt vil vist være saare tjenligt for Høbjergningen, som nu er i fuld Gang heromkring (Aalb. Av.) Fæster Christen Bødker i Himmestrup klager over den haarde Medfart, han forleden havde mødt hos Districtschirurg Hoff i Viborg, da han, paa Grund af det slette Føre, var udebleven een Time over den tilsagte Tid. Chirurgen havde – som Bonden fortæller i Jyllandsposten – givet ham et saa uventeBryststød, at han var tørnet ned af Dørtrappen ind under sine Heste, saa at han ved sin Hjemkomst maatte tye til Sengen, hvortil han antager at forbemeldte (Aarh. Av.) Stød og Fald var Aarsagen.
Den Vest-Sjællandske Avis, 1838-08-20
AVERTISSEMENTS. BORTIORPAGTNING. Sannholm Avlsgaard paa Samsøe bliver Fredagen den 14de September d. A. ved en Auction, som afholdes paa Gaarden, stillet til Bortforpagtning i 10 paa hinanden følgende Aar, fra 1ste Mai 1839 at regne, efter de Conditioner, som fra September Maaneds Begyndelse ville findes henlagte i Knapsteds Gaard i Kjöbenhavn og paa Gjestgivergaardene i Aarhuus, Odense, Kallundborg, Holbek, Ringsted, Kjøge, Wordingborg Færgegaard, Nyekjøbing p. F. og Mariboe Grevskabet Samsøes Skriverstue den 16de Au Knudsen, gust 1838. Inspecteur.
Den Vest-Sjællandske Avis, 1838-08-20
Paa Engelholm Hovedgaard ved Præstøe bliver til 1ste Rovember en Plads ledig for en duelig Meierske, der er oplært efter den holsteenske Methode. Man henvender sig med tilstrækkelige Beviser herom, samt om Paalidelighed og god Opførsel til Eieren Secretair Wolff paa Stedet.
Den Vest-Sjællandske Avis, 1838-08-20
Hos en dannet rolig Familie i Kjøbenhavn kan til 1ste September to unge Mennesker, som skulle studere, erholde to pæne Værelser samt fuld Kost for den maanedlige Betaling 16 Rbd. for hver. Sammesteds ønskes 2 smaa Piger i Kost, som i Huset kunde nyde den fornødne Underviisning i alle Skolevidenskaber, Sprog, Tegning og Musik, med Afbenyttelse af Familiens Fortepiano; Betalingen for hvert Barn er 200 Rbd. En kjærlig og god Behandling kan man være forsikkret om. Reflecterende behage at henvende sig personlig eller i portofrie Breve, i Stormgaden 205 2den Sal, eller til Hr. Zachariæe i Slagelse.
Den Vest-Sjællandske Avis, 1838-08-20
Et Fruentimmer, som til Fuldkommenhed forstaaer Land huusholdningen, herskabelig Huusholdning og Meieriet, ønsker sig Condition til 1ste Novbr. Gode Beviser mangle ikke. Nærmere Anviisning giver Bogtrykker Magnus.
Den Vest-Sjællandske Avis, 1838-08-20
En confirmeret, velvoxen samt af Helbred stærk Dreng, som har et lyst Hoved og gode Skolekundskaber, og er af skikkelige Forældre, kan til 1ste December d. A. komme i Handelslære hos Undertegnede. Forældrene maae i Læreaarene for det meste kunne klæde ham. Man ville henvende sig til mig. Ringsted den 7de August 1838. P. Laurentius.
Den Vest-Sjællandske Avis, 1838-08-20
En dresseret Han=Hønsehund, hvid med store brune Pletter, brunt Hoved, brune Øren og kløftet Næse, lydende Navnet "Dreat", er i disse Dage bortkommet. For dens Tilveiebringelse loves en Douceur, naar man henvender sig til Proprietair Hansen paa Kathrineholm pr. Slagelse.
Den Vest-Sjællandske Avis, 1838-08-20
Et Heste Kjerneværk er meget billigt tilkjøbs, af Mangel paa Plads, hos Adolph Hansen, En Paraplye er tabt Mandagen den 6te August imellem Næsbye og Ødemark, den er bruun med gule Striber; for Tilveiebringelsen loves en Douceur hos Slagelse den 19de August 1838. Adolph Hansen. Tilleie ønskes eet a to Værelser med Kjøkken og Loftsrum, og om mueligt et Stykke Have. Bogtrykker Magnus anviser. En duelig Snedkersvend kan faae Arbeide hos Snedkermester P. Petersen junior i Slagelse. Da i Aaret 1835 en Forening dannede sig i Slagelse for at virke til Forskjønnelsesanlæg omkring Byen, mødte den en velvillig og opmuntrende Understøttelse, ei allene i Jords Aftrædelse for de anlæggende Spadsereveie, Pengebidrag og Kjørselshielp blandt Byens Borgere og Jndvaanere, men ogsaa i Gaver af Træer og Buskværter fra Fremmede, der saaledes viiste Jnteresse for Foretagendet. De 3 Aar, for hvilke Subskription blev tegnet, ere nu udløbne, og, hvad Foreningen har udrettet med de betroede Kræfter, har viist sig i de udførte Arbeider, som ogsaa i de aarligen fremlagte Regnskaber.
Den Vest-Sjællandske Avis, 1838-08-20
J den sikkre Formening, at de af Slagelse Byes Jndvaanere, som i fornævnte Aar have ydet Bidrag til disse Arbeider, der efterhaanden ville kunne udvikle sig til en større Forskjønnelse for Byen og en altid opmuntrende Nydelse for dens Beboere, maae deele det Ønske, at de begyndte Anlæg vorde vedligeholdte, og, saavidt mueligt, udvidede, bringer Bestyrelsen herved i Forslag, at Medlemmerne af den i Aaret 1835 dannede Forening ville eniges om for Fremtiden, hver for sig, aarligen at bidrage i Penge og Kjørsel det Halve af det Bidrag, de oprindeligen have tegnet sig for, ved hvilket Bidrag det formenes, at de allerede gjorte Anlæg kunne vedligeholdes, samt de Udvidelser, som locale Leiligheder maatte tilbyde, efterhaanden foretages. Bestyrelsen troer at kunne gjøre Regning paa Medborgeres fortsatte Understøttelse til dette Øiemeed, men ønsker at fremlægge Forslaget i en Generalforsamling, som afholdes paa Slagelse Raadstue, Fredagen den 24de August, Eftermiddag Kl. 6, til yderligere Behandling, og antages der, at de af Foreningens Medlemmer, som ei give Møde eller paa anden Maade yttre deres Mening, ville bifalde, hvad i Generalforsamlingen vorder bestemt.
Den Vest-Sjællandske Avis, 1838-08-20
De af Byens Jndvaanere, som hidtil ei have været Medlemmer af Foreningen, indbydes herved til at indtræde i samme for at medvirke til dens Formaal, og deeltage i Generalforsamlingens Beslutninger.
Den Vest-Sjællandske Avis, 1838-08-20
Bestyrelsen for Forskjønnelses=Anlæg ved Slagelse den 16de August 1838. Ved Wandsbecks 1292de Trækning udkom: paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdommen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet,
Den Vest-Sjællandske Avis, 1838-08-21
24de Aarg. Den Vest-Sjællandske Avis. den 21. August. Tirsdagen. No. 132. 3. daf Peter Magnus i Slagelse. Redigeret, trykt og udgivet Med Kongelig allernaadigst Tilladelse, at forsendes med Brevposten i Danmark og Hertugdømmene.